**СПРАВКА**

**за отразяване на становищата, получени след съгласуване на проектА на Наредба за изменение и допълнение на Наредба № 1 от 16.09.2008 г. за създаването и поддържането на специализираните карти и регистри на обектите по чл. 6, ал. 4 и 5 от Закона за устройството на Черноморското крайбрежие (обн. ДВ, бр. 84 от 2008 г.)**

|  |  |  |  |
| --- | --- | --- | --- |
| **ВНОСИТЕЛ** | **ПРЕДЛОЖЕНИЕ** | **ПРИЕМА / НЕ ПРИЕМА ПРЕДЛОЖЕНИЕТО** | **МОТИВИ** |
| **Nenchosp** – чрез Портала за обществени консултации | **1.** Да се създаде точка, че имоти включени с НТП "друг вид дървопроизводителна гора", "гора" не са дюни.Предлагам нова точка в закона, която да извади имотите от горския фонд от дефиницията на "дюни", тъй като в момента ако отворите картата на крайбрежието на много места имоти, които се водят гора със дървета и т.н. са включени и като дюни. Това само по себе си е абсурдно. Един имот е или гора, или дюна като не може да бъде и двете.Предлагам нов редакция на дефиницията за дюни гласяща: 4. (нова - ДВ, бр. 27 от 2013 г., изм. - ДВ, бр. 40 от 2014 г.) "Пясъчни дюни" са образувания, формирани от насипване на пясъци в резултат от взаимодействието на море, суша и вятър. Основните видове дюни са зараждащи се подвижни дюни, подвижни (бели) дюни, неподвижни дюни с тревна растителност (сиви дюни) и облесени дюни. Имоти попадащи в горски фонд с НТП "друг вид дървопроизводителна гора", "иглолистна гора", "смесена гора", "широколистна гора", "недървопроизводителна горска площ", "друг вид горски имот" не могат да бъдат дюни. | Не се приема | Дефиницията за дюни е регламентирана в § 1, т. 4 от ДР на Закона за устройството на Черноморското крайбрежие (ЗУЧК). С изменение на подзаконов нормативен акт не може да бъде изменяна разпоредба от по-висок по степен нормативен акт, какъвто е ЗУЧК. |
|  | **2.** Редакция на чл. 23В чл. 23 следва да има и точка даваща право на собствениците на имоти да могат да подават заявления за промяна на техния статут, тъй като много често имотите им се определят погрешно. Изготвянето на кадастъра е процес, при които има множество грешки, които ще се изчистват в бъдещите десетилетия. Считам, че собствениците на имотите са най-заинтересовани това да става бързо. | Не се приема | Процедурата по „изготвяне на кадастъра“ (създаване на кадастрална карта и кадастрални регистри) е предмет на уредба в ЗКИР и Наредба № РД-02-20-5 от 2016 г. за съдържанието, създаването и поддържането на кадастралната карта и кадастралните регистри.С проекта за изменение и допълнение на Наредба № 1 от 16.09.2008 г. се регламентира ред за поддържане в актуално състояние на специализираните карти и регистри.Съгласно чл. 21, ал. 10 и чл. 23, ал. 2 от проекта на наредба изменението на специализираните карти и регистри и на кадастралната карта и кадастралните регистри, когато се засягат основни кадастрални данни се извършва по заявление на органите, в чийто правомощия е управлението на обектите от специализираните карти. Органите, в чиито правомощия е управлението на обектите по чл. 2 от проекта на наредба, упражняват правото на собственост на държавата върху тези обекти.Когато изменението на данни за обектите на специализираните карти и регистри засяга основни кадастрални данни (кадастралната карта и кадастралните регистри), включително граници на поземлени имоти, се провежда процедура за изменение на кадастралната карта и кадастралните регистри по реда на ЗКИР. В процедурата по реда на ЗКИР участват всички заинтересувани лица (собственици на поземлени имоти), засегнати от изменението. |
| **Д-р Димитър Германов – кмет на община „Приморско“**  | **1.** Във връзка с високия обществен интерес и засягането на правата и законните интереси на собствениците на поземлени имоти, които попадат в обхвата на Наредба № 1 от 16.09.2008 г., считаме за пропуск липсата на предвидена нормативна възможност собствениците да участват пряко в производството по създаването и поддържането на специализираните карти и регистри. Производството не предвижда и участие на заинтересованите лица – физически и юридически лица, собственици на недвижими имоти, засегнати от пясъчни дюни. В същото време техните законни права и интереси се засягат, тъй като установяването на пясъчните дюни в имотите води до ограничения при използването и застрояването им. Ограниченията, които ще бъдат приложени, ще доведат до сериозен икономически и инвестиционен застой в тези територии. Освен това, така изготвеният проект на наредба не предвижда производството да приключва спостановяването на административен акт, с който специализираните карти и регистри и техните актуализации да се одобряват. Не се предвижда и възможност за съдебно обжалване, въпреки засягането на правата и законните интереси на собствениците, което от своя страна води до еднолична, неограничена и неконтролирана власт, свързана с разпореждане с частна собственост, икономическа активност и благосъстояние на хората.  | Не се приема | Съгласно чл.7, ал. 2 от Закона за нормативните актове наредбата е нормативен акт, който се издава за прилагане на отделни разпоредби или подразделения на нормативен акт от по-висока степен.С подзаконов нормативен акт не може да се регламентират правила и процедури, които не са предвидени в по-високия по степен нормативен акт. Съгласно глава четвърта от ЗКИР специализираните карти и регистри не подлежат на одобряване с индивидуален администтивен акт. Процедурата по създаването им приключва с приемане от комисията по чл. 32, ал. 4 от ЗКИР. Със създаването на специализираните карти и регистри и актуализиране на съдържанието им не се засягат права на собственост и не се въвеждат ограничения в ползването и застрояването на поземлените имоти. Ограниченията върху имотите възникват по силата на закона – ЗУЧК, Закона за защитените територии, Закона за биологичното разнообразие, Закона за горите, Закона за опазване на земеделските земи и др.Специализираните карти и регистри отразяват действителното фактическо състояние на обектите, във вид, граници и характеристики, такива, каквито съществуват на място. Когато в процеса на създаване и поддъдржане на специализираните карти и регистри се засягат основни кадастрални данни (кадастралната карта и кадастралните регистри), включително граници на поземлени имоти, се провежда процедура за изменение на кадастралната карта и кадастралните регистри, по реда на ЗКИР. В процедурата по реда на ЗКИР участват всички заинтересувани лица (собственици на поземлени имоти), засегнати от изменението. Процедурата приключва с издаване на индивидуален административен акт – заповед за изменение на кадастралната карта и кадастралните регистри, която подлежи на съдебно обжалване.  |
|  | **2.** В публикуваните мотиви, относно изменението и допълнението на Наредба № 1 от 16.09.2008 г., не са посочени адекватно причините и целите, които налагат изменението. Обявеният проект предвижда нова редакция на чл. 11, ал. 2 от Наредба № 1 от 16.09.2008 г., съгласно който *„границите на пясъчните дюни се заснемат след посочването им на място и определяне на вида им от* ***ботаник фитоценолог****, определен от МОСВ“.* От легалното определение на ЗУЧК, пясъчните дюни представляват геоложки феномен, който трябва да отговаря на критериите за състав, текстура, структура и произход. Определянето на дюните и техния вид единствено от специалисти по ботаника не е достатъчно за определянето на едно пясъчно образувание като „пясъчна дюна“. За целта е необходимо комплексно изследване с участието на геолози, геоморфолози, и океанолози с изпълзването на зърнометрични, карбонатни, минераложки, шлохови, статиграфски и палеографски анализи и методи на проучване за определяне на морфологията и генезиса на геоложките тела (дюни). Установяването на индикативни растителни видове от ботаник фитоценолог може да бъде използвано единствено като помощен критерий при определянето на пясъчните образувания като дюни, но не и като основен критерий.По този повод, считаме, че предложената редакция е в абсолютно противоречие с ЗУЧК от една страна, а от друга и със същноста на пясъчните дюни, като геоложки феномен. Това от своя страна води до определянето на пясъчни образувания за „пясъчни дюни“, които в същността си не притежават такива характеристики.  | Приема се | Изречение първо в алинея 2 на чл. 11 от проекта наредба се изменя така:„(2) Границите на пясъчните дюни се заснемат след посочването им на място и определяне на вида им от ботаник фитоценолог и експерт по брегова геоморфология, на които дейността е възложена от МОСВ.“ Границите и видът на дюните се определят от ботаник фитоценолог и експерт по брегова геоморфология и при актуализиране на специализираните карти и регистри. Алинея 4 на чл. 21 придобива следния вид:„(4) Границите и видът на пясъчните дюни се определят и посочват на място от лицата по чл. 11, ал. 2. Посочените граници се заснемат от правоспособно лице по кадастър чрез геодезически измервания.“С оглед упражняване на контрол върху дейността по определяне на границите на обектите по чл. 2 от проекта на наредба и от научните институти към БАН, чиято дейност е в областта на географията, геологията, океанологията, биологията и екосистемите, се въвежда участието на техни представители в комисията, която приема специализираните карти и регистри. Алинеи 1 на чл. 18 се изменя така:„(1) Специализираните карти и регистри се приемат от комисия в състав: председател – представител на службата по геодезия, картография и кадастър и членове - представители на службата по геодезия, картография и кадастър, специализираната администрация на АГКК, областната администрация, общинската администрация, Министерството на околната среда и водите, Министерството на регионалното развитие и благоустройството, Министерството на туризма, други заинтересувани ведомства и представители на научните институти към БАН, чиято дейност е в областта на географията, геологията, океанологията, биологията и екосистемите.“ Алинея 6 отпада. |
|  | **3.** От друга страна, следва да се засегне темата и относно териториите, които представляват част от горския фонд. Този тип недвижими имоти, следва да бъдат изключени от понятието „дюни“, защото сами по себе си те не представляват такива образувания, същите да бъдат използвани, съгласно предназначението си и характеристиките, които притежават, а именно като горски фонд. | Не се приема | Дефиницията за дюни е регламентирана в § 1, т. 4 от ДР на ЗУЧК. С изменение на подзаконов нормативен акт не може да бъде изменяна дефиниция в по-висок по степен нормативен акт, какъвто е ЗУЧК.В случай че при актуализиране на специализираните карти и регистри се констатира, че територии притежават характеристиките на гора, но са грешно определени като облесени дюни, то същите ще бъдат изключени от обектите на специализираните карти и регистри по ЗУЧК. |
|  | **4.** Не на последно място, предвид обявеното извънредно положение в периода 13.03.2020 г. – 13.05.2020 г. и продължилата в последствие извънредна епидемична обстановка, считам че предоставеният едномесечен срок за предложения и становища е крайно недостатъчен, тъй като са засегнати интересите и правата на голям брой заинтересовани лица. | Не се приема | В Закона за мерките и действията по време на извънредното положение, обявено с решение на Народното събрание от 13 март 2020 г., (обн. ДВ, бр. 28 от 2020 г.) и с последващото му изменение (обн. ДВ, бр. 34 от 2020 г.) няма разпоредби, съгласно които сроковете по процедурите за провеждане на обществени консултации да спират да текат и/или да се удължават. В изпълнение на Закона за нормативните актове обществената консултация по проекта на наредба е проведена, чрез публикуването ѝ на Портала за обществени консултации и на страниците на МРРБ и АГКК. Проектът на наредба и мотивите към него са били достъпни онлайн за период от 30 дни, в който заинтересованите лица са имали възможност да упражнят правото си на изразяване на становище, в удобна за тях форма и начин, включително по електронен път. |
| **Национална асоциация „Българско Черноморие“** | **1.** **По възможността на собствениците на поземлени имоти да участват в административното производство**.Считаме за пропуск липсата на предвидена възможност собствениците на недвижими имоти да участват в производството по създаването и подъдржането на специалидзираните карти и регистри.Уреденото в Наредба № 1 от 16.09.2008 г. производство не предвижда и участие на заинтересованите лица, собственици на недвижими имоти, засегнати от пясъчни дюни. В същото време техните законни права и интереси се засягат, доколкото установяването на пюясъчни дюни в имотните, извън територията на морския плаж – изключителна държавна собственост води до ограничения при използването и застрояването им. Освен това, Наредбата не предвижда производството да приключва с постановяването на административен акт, с който специализираните карти и регистри и техните актуализации да се одобряват. Не е предвидена и възможност за съдебно обжалване, въпреки възможноста за засяганети на правата на собствениците.**Предвид изложеното, считаме, че е необходимо да бъде предвидена възможност за участие на собствениците на засегнатите поземлени имоти в административното производство, като същото да завършва с административен акт, който да подлежи на съдебен контрол.**  | Не се приема | Съгласно чл. 7, ал. 2 от Закона за нормативните актове, наредбата е нормативен акт, който се издава за прилагане на отделни разпоредби или подразделения на нормативен акт от по-висока степен.С подзаконов нормативен акт не може да се регламентират правила и процедури, които не са предвидени в по-високия по степен нормативен акт. Съгласно глава четвърта от ЗКИР, специализираните карти и регистри не подлежат на одобряване с индивидуален администтивен акт. Процедурата по създаването им приключва с приемане от комисията по чл. 32, ал. 4 от ЗКИР. Със създаването на специализираните карти и регистри и актуализиране на съдържанието им не се засягат права на собственост и не се въвеждат ограничения в ползването и застрояването на поземлените имоти. Ограниченията върху имотите възникват по силата на закона – ЗУЧК, Закона за защитените територии, Закона за биологичното разнообразие, Закона за горите, Закона за опазване на земеделските земи и др.Специализираните карти и регистри отразяват действителното фактическо състояние на обектите, във вид, граници и характеристики, такива, каквито съществуват на място. Когато в процеса на създаване и подъдржане на специализираните карти и регистри се засягат основни кадастрални данни (кадастралната карта и кадастралните регистри), включително граници на поземлени имоти, се провежда процедура за изменение на кадастралната карта и кадастралните регистри, по реда на ЗКИР. В процедурата по реда на ЗКИР участват всички заинтересувани лица (собственици на поземлени имоти), засегнати от изменението. Процедурата приключва с издаване на индивидуален административен акт – заповед за изменение на кадастралната карта и кадастралните регистри, която подлежи на съдебно обжалване. |
|  | **2.** **По предложението за нова редакция на ал. 2 на чл. 11 от Наредба № 1 от 16.09.2008 г.**Обявеният проект предвижда нова редакция на чл. 11, ал. 2 от наредба № 1 от 16.09.2008 г., съгласно който *„границите на пясъчните дюни се заснемат след посочването им на място и определяне на вида им от* ***ботаник фитоценолог****, определен от МОСВ“*.Въпреки че с обявения Проект на Наредба за изменение и допълнение на Наредба № 1 от 16.09.2008 г. се отменя § 1, т. 5 от ДР, в който се съдържа легалното определеине на понятието „пясъчна дюна“, действащ е § 1, т. 4 от ЗУЧК, съгласно който *„пясъчни дюни“ са образувания, формирани от насипване на пясъци в резултат на взаимодействието на море, суша и вятър. Основните видове дюни са зараждащи се подвижни дюни, подвижни (бели) дюни, неподвижни дюни с тревна растителност (сиви дюни) и облесени дюни“.*Както от специализираната научна литература, така и от легалното определение на ЗУЧК, пясъчните дюни представляват геоложки феномен, който трябва да отговаря на критерии за състав, текстура и произход. Определянето на дюните и техния вид единствено от специалист по ботаника не е достатъчно за определянето на едно пясъчно образувание като „пясъчна дюна“, а за това е необходимо комплексно изследване с участието на геолози, геоморфолози и океанолози с изпълзването на зърнометрични, карбонатни, минераложки, шлохови, статиграфски и палеографски анализи и методи на проучване за определяне на морфологията и генезиса на геоложките тела (дюни).Установяването на индикативни растителни видове от ботаник фитоценолог може да бъде използвано единствено като помощен критерий при определянето на пясъчните образувания като дюни, но не и като основен критерий.**Предвид изложеното, считаме, че предложената нова редакция на чл. 11, ал. 2 от Наредба № 1 от 16.09.2008 г. не кореспондира, както със ЗУЧК, така и със същността на пясъчните дюни, като геоложки феномен и е предпоставка за определянето, като такива на пясъчни образувания, които не притежават такива характеристики.****Трябва да завърши с акт за установяване на дюна, който акт да подлежи на обжалване и оспорване от заинтересовани лица с доказателствени материали изготвени от експерти и опровергаващи констатацията**, **ако тя е неправилна.**  | Приема се | Изречение първо в алинея 2 на чл. 11 от проекта наредба се изменя така:„(2) Границите на пясъчните дюни се заснемат след посочването им на място и определяне на вида им от ботаник фитоценолог и експерт по брегова геоморфология, на които дейността е възложена от МОСВ.“С оглед упражняване на контрол върху дейността по определяне на границите на обектите по чл. 2 от проекта на наредба и от научните институти към БАН, чиято дейност е в областта на географията, геологията, океанологията, биологията и екосистемите, се въвежда участието на техни представители в комисията, която приема специализираните карти и регистри – изменена е алинея 1 на чл. 18. |